JAVNI POZIV ZA SUDJELOVANJE NA REVIJI KONJSKIH ZAPREGA I KONJANIKA U OKVIRU 61. VINKOVAČKIH JESENI
Na temelju Pravilnika o organizaciji Revije konjskih zaprega i konjanika u okviru manifestacije Vinkovačke jeseni, Zajednica kulturno-umjetničkih djelatnosti Vukovarsko-srijemske županije objavljuje
JAVNI POZIV
za sudjelovanje na Reviji konjskih zaprega i konjanika u okviru 61. Vinkovačkih jeseni
Pozivaju se zainteresirani vlasnici konjskih zaprega i konjanici da podnesu prijavu za sudjelovanje na Reviji konjskih zaprega i konjanika koja će se održati u okviru manifestacije 61. Vinkovačke jeseni.
Na Reviji može sudjelovati:
· do 40 konjskih zaprega
· 40 konjanika
Pravo prijave imaju konjogojske udruge i obiteljska poljoprivredna gospodarstva s područja Republike Hrvatske, koje ispunjavaju uvjete propisane Pravilnikom o organizaciji Revije konjskih zaprega i konjanika u okviru manifestacije Vinkovačke jeseni.
Sastavni dio ovoga Javnog poziva čini Prijavnica za sudjelovanje, koju je potrebno ispuniti u cijelosti i dostaviti do 20. kolovoza 2026. g.
Pravo sudjelovanja na Reviji stječu prijavitelji koji su pravodobno i uredno podnijeli ispunjenu Prijavnicu, odnosno sukladno roku navedenom na obrascu Prijavnice.
U slučaju da broj urednih prijava premašuje predviđeni broj sudionika, odabir sudionika izvršit će se sukladno odredbama Pravilnika o organizaciji Revije konjskih zaprega i konjanika u okviru manifestacije Vinkovačke jeseni.
Prijavnica se dostavlja na način propisan obrascem Prijavnice.
Sve dodatne informacije vezane uz Javni poziv mogu se dobiti putem:
Zajednica kulturno-umjetničkih djelatnosti Vukovarsko-srijemske županije
Trg Vinkovačkih jeseni 1
32100 Vinkovci
e-pošta: tajnistvo@zakud.hr
telefon: 032/344-635
Ovaj Javni poziv objavljuje se na službenoj internetskoj stranici Zajednice kulturno-umjetničkih djelatnosti Vukovarsko-srijemske županije te stupa na snagu danom objave.

